Diari Oficial de la Generalitat Valenciana


Sumari del DOGV 8694, del 10-12-2019 (2019/10118)

RESOLUCIÓ de 31 d'octubre 2019, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de la Pobla de Vallbona.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8694

Data del DOGV
:   10-12-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/10347


Data del document
:   31-10-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 d'octubre 2019, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de la Pobla de Vallbona. [2019/10283]  
El lloc de treball de secretaria de l'Ajuntament de la Pobla de Vallbona es troba actualment classificat en categoria d'entrada.  
Segons el certificat de la Secretaria, el Ple de l'Ajuntament de la Pobla de Vallbona, en la sessió del dia 9 de maig de 2019, va adoptar l'acord de modificació núm. 4 de la plantilla de personal de l'Ajuntament, amb la creació del lloc de tresoreria, reservat a personal funcionari d'administració local amb habilitació de caràcter nacional, de la subescala d'intervenció tresoreria.  
Consta en l'expedient el certificat de la Secretaria de l'Ajuntament de la Pobla de Vallbona sobre la inexistència d'al·legacions o reclamacions a la modificació de la plantilla de personal núm. 4/2019, aprovada pel Ple de l'Ajuntament, en sessió de data 9 de maig de 2019 i publicada en el Butlletí Oficial de la Província de València número 105, de data 3 de juny de 2019, segons el qual es fa constar la creació del lloc de tresoreria.  
L'article 92.bis, apartat 1, lletra b) de la Llei 7/1985, de 2 d'abril, reguladora de les bases del règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.».  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana; i, de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Crear el lloc de tresoreria de l'Ajuntament de la Pobla de Vallbona, i classificar-lo de reservat a personal funcionari d'administració local amb habilitació de caràcter nacional, de la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, un recurs contenciós administratiu davant dels jutjats contenciosos administratius de València o davant dels jutjats contenciosos administratius de la circumscripció en la qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar un recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 31 d'octubre de 2019.- El president de la Generalitat, p. d. (R 19.07.2019; DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.